اول ما الصوت قال استعد، ابتدت عقارب الساعة تتحرك، عدت دقيقة او اكتر وهو قاعد في مكانه مش عارف يعمل ايه، مصدوم، تايه، بيفكر هو ازاي ممكن يخرج من المصيبة اللي هو فيها دي، وبعد ما الصدمة راحت ابتدا يشد الحبل عشان فريال تقوم، وقامت فعلًا.. بصت حواليها، ماكانتش عارفة هي فين، كانت بتتكلم بس صوتها مش طالع!... الأزاز ده كاتم للصوت، والثقب اللي معمول فيه صغير اوي وعلى قد الحبل بالظبط.. يعني مافيش صوت ممكن يتنقل من خلال اللوح!